<classify> Purukushani na hekaheka za usajili hususan kwa timu kongwe nchini za Simba na Yanga zinaendelea ambapo mpaka sasa kwa mujibu wa taarifa rasmi, Simba wameshafanya usajili wa wachezaji watano. Wachezaji hao ni John Bocco, Erasto Nyoni, Aishi Manula, Jonas Mkude pamoja na aliyekuwa mlinda lango wa Yanga, Beno Kakolanya ambaye picha zake za usajili zimeachiwa jana katika akaunti rasmi za mitandao ya Simba. Lakini kuna tetesi ambazo zinaeleza kwamba usajili wa Beno Kakolanya kumwaga wino wa miaka miwili jana na wekundu wa Msimbazi, Simba SC, imeelezwa kuna wengine tayari wameshamalizana na miamaba hao wa Ligi Kuu Bara. Kwa mujibu wa taarifa za ndani kutoka Simba, tayari kuna wachezaji watano ambao tayari wameshamwaga wino lakini picha zao hazijaachiwa mitandaoni. Inaelezwa kuwa wachezaji hao ni Ibrahim Ajibu, Serge Wawa pamoja na Shomari Kapombe. Mbali na watatu hao, wengine wanaotajwa kumwaga wino ni Mohammed Hussein Tshabalala pamoja na Walter Bwalya ambaye anakipiga katika klabu ya Nkana Red Devils ya Zambia.  <topic>: michezo 